**Judah Loew ben Bezalel** (tamén Löw, Loewe, Löwe ou Levai), nado probablemente en Poznań entre 1512 e 1526 e finado en Praga o 17 de setembro de 1609, coñecido entre os estudosos do xudaísmo como **Maharal de Praga** ou simplemente **Maharal**, acrónimo hebreo de "*Moreinu Ha-Rav Loew*" ("O noso mestre, o rabino Loew"), foi un estudoso do Talmud, místico e filósofo que, durante a maior parte da súa vida foi un líder rabino nas cidades de Mikulov en Moravia e Praga en Bohemia.

No mundo da Torá e dos estudos talmúdicos, Loew é coñecido polos seus traballos sobre filosofía e misticismo xudeus e a súa obra *Gur Aryeh al HaTorah*, comentario sobre os comentarios de Rashi sobre a Torá. Tamén aparece na lenda do século XIX como o creador do Golem de Praga, ser mitolóxico animado construído de arxila.

O rabino Loew está enterrado no Cemiterio Vello Xudeu de Praga en Josefov.

Traxectoria
-----------

Sinagoga Vella-Nova, en Praga, onde oficiou
Tumba no Cemiterio Vello Xudeu de Praga
Maharal naceu probablemente en Poznań, Polonia, (aínda que Perels sinala o lugar de nacemento erroneamente en Worms), fillo do rabino Bezalel (Loew), cuxa familia tiña orixe na cidade renana de Worms. A súa data de nacemento é descoñecida, con fontes que indican 1512, 1520 e 1526. O seu tío Jakob ben Chajim era *Reichsrabbiner* ("Rabino do Imperio") do Sacro Imperio Romano e o seu irmán Chaim de Friedberg era un famoso estudoso rabínico. Non existen información documentadas de recibise educación relixiosa formal, levando os estudosos a concluír que estaba dotado dun autodidactismo extremado.

A súa familia consistía na súa esposa, Pearl, seis fillas, e un fillo, Bezalel, que chegou a ser rabino en Kolín, aínda que morreu a 1600. Era adiñeirado, probablemente polo éxito nos negocios do seu pai. Aceptou un posto como rabino en 1553 como *Landesrabbiner* de Moravia en Mikulov (Nikolsburg), dirixindo os asuntos da comunidade, mais tamén determinando que tratado do Talmud ía ser estudado polas comunidades da provincia. Tamén revisou os estatutos comunitarios sobre a eleccón e o proceso de taxación. Aínda que se retirou de Moravia en 1588 aos 68 anos, as comunidades continuaron a consideralo unha autoridade moito despois.

Unha das súas actividades en Moravia foron as campañas contra os rumores difamatorios sobre a lexitimidade (*Nadler*) que se esparexían na comunidade contra certas familias e podían arruinar a procura de parellas matrimoniais para os fillos desas familias. Este fenómeno afectou mesmo a súa familia. Empregou un dos dous grandes sermóns anuais (entre Rosh Hashanah e Yom Kippur de 1583) para denunciar o fenómeno.

Volveu a Praga en 1588, onde adoptou de novo un posto rabínic, substituíndo o retirado Isaac Hayoth. Inmediatamente reiterou as súas visións sobre o *Nadler*. O 23 de febreiro de 1592, tivo unha reunión co emperador Rodolfo II, á que acudiu xunto co seu irmán Sinai e o seu xenro Isaac Cohen; o príncipe Bertier estaba presente co emperador. A conversa parece que estivo relacionada coa cábala, materia que fascinaba ao emperador.

En 1592, Maharal mudouse a Poznań, onde fora elixido rabino xefe de Polonia. En Poznań escribiu *Netivoth Olam* e parte de *Derech Chaim*.

### Morte

Cara ao final da súa vida volveu a Praga, onde morreu en 1609. Foi soterrado no Cemiterio Vello Xudeu.

Nome
----

Escudo de Bohemia
O seu nome "Löw" ou "Loew", derivado do alemán *Löwe*, "león" (a palabra yiddish *Leib* ten a mesma orixe), é un kinnui ou nome substituto para o nome hebreo Judah ou Yehuda, xa que este nome, orixinariamente da tribo de Xudá, está asociado tradicionalmente cun león. No libro da Xénese, o patriarca Xacob refírese ao seu fillo Xudá como *Gur Aryeh*, "León Novo" (Xénese 49:9) cando o bendí. Na tradición onomástica xudía, o nome hebreo e o nome substituto ás veces se combinan, como neste caso. A obra clásica de Maharal sobre o comentario de Rashi sobre a Torá chámase *Gur Aryeh al HaTorah* en hebreo, é dicir, "O León Novo [comentando] sobre a Torá".

A tumba de Maharal en Praga está decorada cun escudo heráldico cun león con dúas colas enlazadas, aludindo ao seu primeiro nome e a Bohemia, que ten como armas un león con dúas colas.

Liña davídica
-------------

Segundo a tradición xudía, a familia de Maharal descendía de forma patrilinear dos exilarcas babilonios e polo tanto da dinastía davídica.

Notas
-----

1. ↑  Bohemia, como país católico, adoptou o calendario gregoriano en 1584. No calendario xuliano foi o 7 de setembro. A súa tumba, citada por Gal Ed, Megilas Yuchsin e outros, da como data da súa morte o xoves 18 de Elul de 5369.
2. 1 2 3  ד"ר א. הכהן עובדיה Dr Avraham Hacohen Ovadia (Gotsdiner) (2001). *Ha'ari Shebechachmai Prague* (en hebreo). Xerusalén: Mosad Harav Kook. p. 138. OCLC 145439809. Arquivado dende o orixinal o 29 de maio de 2009. Consultado o 08 de decembro de 2019.
3. 1 2  Perels, Meir (1718). *Megilas Yuchsin*. Praga. OCLC 122864700.
4. ↑  Grün, Nathan (1885). *Der hohe Rabbi Löw und sein Sagenkreis* (en alemán). Praga: Verlag von Jakob B. Brandeis. OCLC 19037024.
5. ↑  Jeřábek, Luboš (1903). *Der alte Prager Judenfriedhof* (en alemán). Praga: Kunstverlag B. Koci. OCLC 1810845.
6. ↑  YIVO Encyclopedia - Yehudah Leib ben Betsalel.
7. ↑  "Texto bíblico". Arquivado dende o orixinal o 09 de xullo de 2011. Consultado o 08 de decembro de 2019.
8. ↑  See The Maharal of Prague's Descent from King David, por Chaim Freedman, publicado en *Avotaynu* Vol 22 No 1, Spring 2006

Véxase tamén
------------

### Bibliografía

* Byron L. Sherwin, *Mystical Theology and Social Dissent: The Life and Works of Judah Loew of Prague* (Fairleigh Dickinson University Press, 1982)
* Rivka Schatz, "Maharal's Conception of Law- Antithesis to Natural Law" *Jewish Law Annual* Vol. VI.
* Rivka Schatz, "Existence and Eschatology in the Teachings of the Maharal" Immanuel 14 (Spring 1982) 66-97; Immanuel 15 (Winter 1982-3) 62-72.
* Moshe Zuriel "Numbers: Their meaning and Symbolism According to Maharal" [Hebrew] HaMaayan 18:3 (1978) 14-23; 18:4 (1978) 30-41, reprinted in Sefer Ozrot Gedolei Yisroel (Jerusalem:2000) volume 1, pp. 204–228.
* Martin Buber, "The Beginning of the National Idea" *On Zion: The History of an Idea*. (Nova York, Schocken Books, 1973).
* Otto Dov Kulka, "The Historical Background of the National and Educational Teachings of the Maharal of Prague" [Hebrew] *Zion* 50 (1985) 277-320.
* Benjamin Gross, *Netzah Yisrael* (Tel Aviv: Devir, 1974)
* Mordechai Breuer, "The Maharal of Prague's Disputation with Christians: A Reappraisal of Be'er Ha-Golah" in *Tarbiz* (1986) 253-260
* Adlerstein Y. *Be'er Hagolah: The Classic Defense of Rabbinic Judaism Through the Profundity of the Aggadah*. Nova York, NY: Mesorah Publications, 2000. ISBN 1-57819-463-6.
* Aharon Kleinberger, *The Educational Theory of the Maharal of Prague* [Hebrew] (Magnes: 1962).
* Andre Neher, *Jewish Thought and the Scientific Revolution: David Gans (1541–1613) and his times* (Oxford-Nova York: Littman Library, 1986)
* Neher, *Faust et le Maharal de Prague: le Mythe et le Reel* (París: Presses Universitaires de France, 1987);
* Neher, *Le Puits de l'Exil: la Theologie Dialectique du Maharal de Prague* (París: A. Michel, 1996)
* Neher, *Mishnato shel ha-Maharal mi-Prague*, Reʾuven Mass, c2003.
* Gross, Benjamin, *Yehi Or* (Reʾuven Mass, 1995).
* Gross, Benjamin, *Netsah Yiśraʾel* Tel Aviv : Devir, 1974.
* Eliyahu Yaakov Deutsch, *Shabbos Insights Of The Maharal* Jerusalem: Targum, 2009.

### Ligazóns externas

* YIVO Encyclopedia - Yehudah Leib ben Betsalel
* Yehuda Loew — The Maharal jewishvirtuallibrary.org
* Family tree
* Shiurim on Derech Chaim at Torah.org
* Tiferet Yisrael, Hebrew Full-text

|  |  |
| --- | --- |
| Control de autoridades | 
* Wd: Q363513
* WorldCat
* VIAF: 79038296
* BNF: 11929500t
* CERL: cnp00550847
* DeutscheBio: 119237865
* FAST: 1827651
* GND: 119237865
* IMDb: ch0066477
* ISNI: 0000000121409241
* LCCN: n50062806
* LibraryThing: maharal
* NKC: jn20000720237
* NTA: 136520162
* OL: OL1268709A
* SELIBR: 65287
* SNAC: w63k0z3j
* SUDOC: 027201139
* Treccani: yehudah-ben-besalel-low
* WikiTree: Lieb-16

 |